Der var sved på panden for brandmændene i Vendsyssel i nat. Hele to gange var sveden først Station Hirtshals, siden Station Hjørring ilet afsted for at slukke brande. Godt midnat måtte brandfolkene i Hirtshals drøne til Poppel Allé i byen, hvor der var opstået ild i en opvaskemaskine. For kun en time siden var den gal på et biogasanlag i Vrå, hvor der var opstået brand i et halmfyr, skriver Nordjyllands Beredskab på Twitter . Branden i Vrå viste sig at være den alvorligste. Her måtte der tilkaldes både sprøjte og tankvogn af frygt for spredning. Charlotte Egebak, indsatsleder ved Nordjyllands Beredskab fortæller til TV2 Nord, at der er kontrol over det. - Der er ikke fare for det spreder sig. Der er en masse halm, der er gløder i, så lige nu er der masser af arbejde med at få flyttet nogle baller, siger hun. Et arbejde, der vil fortsætte i flere timer endnu, lyder det fra Charlotte Egebak, der på godt nordjysk kalder det 'et pølearbejde.' - Det er det, der transporterer halmen ind til fyret, der har været ild i, uddyber hun. Nordjyllands Politi har også sendt en patrulje til Vrå, oplyser vagtchef Jesper Sørensen til TV2 Nord. Det var ikke nødvendigt til den tidligere bygningsbrand i Hirtshals. Her var brandfolkene allerede på vej retur en time efter. - Det er problemer med elinstalationen i huset som er årsag til røgudviklingen, skriver de på Twitter. Ingen mennesker er kommet noget til ved de to brande.

Referat:
Den ene var noget mere alvorlig end den anden - hér arbejdes der stadig.